หนูเรยึเป็นการหายใจไม่อิ่มมาบ่อยมากเป็นๆหายๆจะมีอาการไอตลอดเวลาค่ะ เวลามีอาการจะเหนื่อยเเค่หายใจก็เหนื่อยทำไรก็เหนื่อยไปหมดเลยค่ะ พอไปหาก็บอกว่าเป็นหลอดลมอักเสบพอกินยาไปสักพักก็ไม่หาย เลยไปคลีนิคค่ะไปฉีดยามาก็หายไปพักนึง พอไม่นานก็มีอาการเป็นอีกคราวนี้มีหายใจทางปากแล้วรู้สึกเเน่นเจ็บข้างใน หายใจทางจมูกมันก็หายใจไม่ทั่วท้อง ตอนไปหมามาเค้นให้แค่ยาแก้ไอ แก้อักเสบ ขยายหลอดลม แก้แพ้
สวัสดีค่ะ อาการหายใจลำบาก หายใจไม่อิ่ม เหนื่อยง่ายขึ้น มีอาการไอนั้น อาจจะเกิดจากการมีหลอดลมอักเสบจากเชื้อไวรัสหรือเชื้อแบคทีเรีย ปอดติดเชื้อจากเชื้อไวรัสหรือเชื้อแบคทีเรีย ปอดแตก เยื่อหุ้มปอดอักเสบ โรคหอบหืดซึ่งเกิดจากหลอดลมหดตัวแคบลงทำให้หายใจลำบาก ระบบทางเดินหายใจถูกกีดขวาง หรือมีสิ่งแปลกปลอมติดอยู่ โรคหัวใจวาย เกิดหลังการออกกำลังกายหนักๆ เป็นต้นซึ่งการให้ได้การวินิจฉัยที่แน่ชัดนั้น ควรพบแพทย์เพื่อตรวจร่างกายทางปอด ฟังปอด ส่งเอ็กซเรย์ปอดดูเพิ่มเติมว่ามีรอยโรคใดๆในปอดหรือไม่ต่อไป โดยควรไปที่รพ.ที่มีเครื่องตรวจเช่นเอ็กซเรย์หรือตรวจคลื่นไฟฟ้าหัวใจได้ด้วยค่ะ ถ้าเหนื่อยมากจนต้องหายใจทางปาก ไอเยอะ ไอปนเลือด มีไข้ ควรจะรีบไปค่ะเบื้องต้นรับประทานยาตามที่แพทย์สั่งได้ ถ้าเหนื่อยมาก ให้พ่นยาขยายหลอดลมเพื่อบรรเทาอาการก่อนที่จะไปพบแพทย์